S ucewwiq i tkeffu tmeṭṭut lecɣal-is, am akken daɣen yis-s i tessedhay iman-is alama yekfa wass-is,ɣas akken neẓra belli tesɛa lecɣal-nniḍen deg berra akka am wagam n waman,aggay n yisɣaren leqdic ɣef lmal,maca d lecɣal n uxxam i yeggten, akka am ttrebga n warrac,assired, aniwel,akked uẓeṭṭa,andattemlilint tlawin ɣer uẓeṭṭa wa ad d-awint icewwiqen,ɣef waya nezmer ad d-nini d akken acewwiq d tirekkizt ɣef wacu isenned wawalen-sent .Tcewwiq tmeṭṭut daɣen deg uxxam lawani mi ara tili tessenday iɣi neɣ mi ara ad teqqim ɣer tessirt iwakken ad teẓẓeḍ irden,neɣ mi ara tesganay mmi-s,dɣa d wa i wumi qqaren azuzen.